Molalatau Lodge and Campsites | LekkeSlaap
Molalatau Lodge and Campsites: Hooffoto's
Adres: Wonderboomhoek, Gedeelte 25, Lephalale, 0555, Limpopo
Molalatau Lodge and Campsites is 'n klein oase in die hartjie van die bosveld. Molalatau beteken "die leeu se rusplek". Die oord is aan die oewer van die Mokolorivier, langs die mond van die Rietspruit, en word deur die skilderagtige Waterberge omring. Die ryk voëllewe verskaf agtergrondmusiek, en die pragtige inheemse bome bied 'n vreedsame atmosfeer en skuiling teen die warm bosveldson.
Verblyf is beskikbaar in King Fischer-sakpaskamers, Eagle-kamers, Bushbuck-chalets, deluxe houthutte en 'n ruim kampterrein met silwerskoon ablusiegeriewe.
Die lodge het 'n swembad, ablusieblokke, 'n vlugbalbaan en 'n kroeg. Gaste kan heerlik in die opelugkroeg aan die oewer van die Mogolrivier ontspan en ietsie koel kom geniet. Daar is ook 'n a la carte-restaurant vir die smulpape.
Molalatau is die perfekte venue vir 'n droomtroue, 'n konferensie of enige ander funksie. Die ruim Leeusaal bied sitplek aan 250 tot 550 gaste, afhangend van die tipe funksie. Die Lion Club Hall kan vir 'n kleiner funksie of kapel gebruik word en daar is plek vir tussen 70 en 150 gaste. Ons het ook plek vir honderde mense op ons grasperke vir buitelugfunksies met 'n bosveld-atmosfeer.
Molalatau is ook oop vir dagbesoekers om te kom visvang, braai, swem of sommer net 'n luilekker dag langs die swembad deur te bring. Ons is net 10 km vanaf Lephalale en dus ideaal vir 'n vinnige weeksdag-, naweek- of selfs langer wegbreek.
3.7 uit 5van 12 resensies vir Molalatau Lodge and Campsites
Wonderboomhoek, Gedeelte 25, Lephalale, 0555, Limpopo
Gaste dink Molalatau Lodge and Campsites het 'n goeie ligging
https://d288tngog90ix0.cloudfront.net/AAEAAQAAAAAAAAAAAAAAJDBhODY2ZmZlLTU4NTUtNGRlMC04MmIxLTMyZmUyMGMwNzc4MQ?w=1440&h=960&fit=crop&auto=format Vanaf R550 per nag (vir 2 persone) 12 5 1 4 Gedeelte 25 Wonderboomhoek Lephalale 0555 Limpopo 086 999 0018 14:00-19:00 10:00 -23.760883 27.738628